XIX быуат башында Генераль межалау үткәреүҙән күпкә алдараҡ Ҡаратаулы һәм Ҡыр-Күҙәй улустары аҫабалары араһында ер биләмәләре буйынса йыш бәхәстәр ҡупҡан. 1701 йылда Себер юлы Ҡаратаулы улусы башҡорто Ҡыҙалҡа Иренев һәм уның иптәштәре Пётр Алексеевичҡа, буласаҡ Пётр I батшаға Үтенес ҡағыҙы менән мөрәжәғәт иткән. Алдараҡ, биләмәләргә Күҙәй улусы башҡорто Йәнембәт Ҡәҙерчиков һәм уның иптәштәре дәғүә итеп йөрөгән ваҡытта, Өфө стольнигы һәм ғәскәр башлығы Е.П.Зыбин хөкөмө буйынса улар вотчинаға хужа булырға тейешлеген һәм биләмәгә эйә булыу ҡағыҙы алыу ниәте менән килгәндәрен әйткән. Юғары власть күрһәтмәһе буйынса, воевода Е.П. Зыбин Бейәүс һәм Кейәүешле йылғалары буйындағы Ҡыҙалҡа вотчинаһына ингәне өсөн Йәнембәтте ғәйепләгән. Башта ҡаратаулыларға, һуңғараҡ - күҙәйҙәргә эйә булыу ҡағыҙы бирелгән. Ҡаратаулыларҙың ер буйынса Жалованная грамотаһы булған. 1805 йылда Ҡаратаулы ауылының ышаныслы вәкиле Ҡотло Йәғәфәров бына нимә һөйләгән: